José Antonio Abreu

Cerddor ac arweinydd cerddorfa o Feneswela oedd José Antonio Abreu Anselmi (7 Mai 1939 – 24 Mawrth 2018) a oedd hefyd yn economegydd, addysgwr, actifydd, a gwleidydd. Mae'n fwyaf adnabyddus ynghlŷn ag El Sistema, a oedd yn gynllun byd-enwog i hybu addysg gerddorol.

Gweithiodd fel athro economeg a chynllunio mewn gwahanol brifysgolion, a bu'n ddirprwy yng Nghyngres Feneswela. Gwasanaethodd fel Gweinidog Diwylliant Feneswela o 1988 i 1993. Ym 1975 sefydlodd Gerddorfa Symffoni Ieuenctid Genedlaethol Feneswela. Arweiniodd llwyddiant y gerddorfa hon at fwy o gerddorfeydd ieuenctid, gan arwain at El Sistema. Roedd ganddo'r weledigaeth i fynd i’r afael â phroblemau cymdeithasol a thlodi drwy roi offeryn cerdd i blant a’u dysgu i chwarae mewn cerddorfa symffoni. Trwy gyflwyno pobl ifanc o deuluoedd tlawd i fyd cerddoriaeth, ceisiodd gynnig rhagolygon amgen iddynt.

Sefydlodd Cerddorfa Symffoni Simón Bolîvar ym 1978.

Gwobrau
Enillodd Abreu nifer o wobrau rhyngwladol, gan gynnwys Gwobr Erasmus yn 2010.

Cyfeiriadau

Categori:Addysgwyr o Feneswela
Categori:Cerddorion o Feneswela
Categori:Enillwyr Gwobr Erasmus
Categori:Genedigaethau 1939
Categori:Gwleidyddion o Feneswela
Categori:Marwolaethau 2018